1. sz. melléklet
Tulajdonosi hozzájárulás



Tárgy:
Az FCSM ZRT.  Dél-Pesti Szennyvíztisztító telepén (184092/1 hrsz.) „biológiai műtárgyak lefedése” tárgyú beruházás létesítéséhez szükséges vízjogi létesítési engedélyezési eljárás lefolytatásához, tulajdonosi hozzájárulás kérése

Beruházó: 	
FCSM Zrt. 
1087 Budapest Asztalos Sándor u. 4.

Tervező: 
Biológiai műtárgyak lefedése 
TECTON Építészmérnöki és Tanácsadó Kft 
1025 Budapest Felhévizi u. 31.

Tárgyi ingatlan elhelyezkedése: 
Az FCSM Zrt. Dél-Pesti Szennyvíztisztító telepe, a 184092/1 hrsz. szerinti, természetben a Budapest XXIII. Meddőhányó u. 1. sz. alatti ingatlan

A munka pontos megnevezése: 
A XXIII. Ker. Önkormányzattal történt korábbi egyeztetések szerint az FCSM Zrt. Dél-Pesti Szennyvíztisztító telep területére KSZT készült, melyben az FCSM Zrt. távlati fejlesztési terveit is figyelembe vették. A KSZT, a XXIII. Önkormányzat Képviselő Testületének 15/2009.(I.30.) számú határozatával jóváhagyásra került, a „Biológiai műtárgyak lefedése” tárgyú beruházás ennek alapján létesül a szennyvíztelep területén belül.

Az FCSM Zrt. Dél-Pesti Szennyvíztisztító telepe területére, a 184092/1 hrsz. szerinti, természetben a Budapest XXIII. Meddőhányó u. 1. sz. alatti ingatlanra a „Biológiai műtárgyak lefedése” tárgyú beruházás vízjogi létesítési engedélyezési eljárás lefolytatásához a Fővárosi Önkormányzat, mint tulajdonos hozzájárulása szükséges. 

A Fővárosi Önkormányzat, a Fővárosi Közgyűlés ………/2011.(……..) Főv. Kgy. sz. határozata alapján tulajdonosi hozzájárulást ad a – 2536/166885 tulajdoni hányadú – résztulajdonában lévő, Budapest XXIII. Meddőhányó u. 1. sz. 184092/1 helyrajzi számú ingatlanon létesülő „Biológiai műtárgyak lefedése” tárgyú beruházás vízjogi létesítési engedélyezési eljárásához.

A tárgyi ingatlan résztulajdonosaként, a Fővárosi Önkormányzat tulajdonosi hozzájárulása a biológiai műtárgyak lefedése vonatkozásában a TECTON Építészmérnöki és Tanácsadó Kft. tervei alapján, kizárólag vízjogi létesítési engedélyezési eljárás lefolytatásához kerül kiadásra az FCSM Zrt. részére, azzal a kikötéssel, hogy a tulajdonosi hozzájárulás nem mentesíti az építtetőt az egyéb nyilatkozatok, engedélyek és szakhatósági állásfoglalások beszerzése alól.

A tulajdonosi hozzájárulás megadása a Fővárosi Önkormányzat terhére nem jelent kötelezettségvállalást, a jelenlegi tulajdon- és birtokviszonyokban Budapest Főváros Önkormányzata számára hátrányos változást nem eredményez.

Budapest, 2011. 

